b"\n_START_ARTICLE_\nEsgl\xc3\xa9sia de Sant Francesc (Tortosa)\n_START_SECTION_\nDescripci\xc3\xb3\n_START_PARAGRAPH_\nL'esgl\xc3\xa9sia conserva nom\xc3\xa9s de la seva estructures original la part superior de la fa\xc3\xa7ana, ja que la inferior i l'interior han estat modernament remodelats en \xc3\xa9sser utilitzada primer com a guarderia i despr\xc3\xa9s com a centre d'activitats municipal. A la planta es conserva la porta d'entrada original, que en principi era lateral respecte al cos de l'esgl\xc3\xa9sia. Aquesta \xc3\xa9s mig punt adovellada. A la resta de mur s'obren dues portes allindanades i dues finestres rectangulars; totes elles modernes. En el nivell superior, una finestra d'arc de mig punt sobre la porta principal. Com a remat superior, un petita cornisa sostinguda per perm\xc3\xb2dols decoratius sobre la qual es troben les teules de canal. _NEWLINE_L'arrebossat est\xc3\xa0 molt deteriorat, deixant veure la ma\xc3\xa7oneria i el ma\xc3\xb3 del mur. El calvari, per la seva banda, es troba en mal estat de conservaci\xc3\xb3 i tampoc s'utilitza. L'acc\xc3\xa9s es troba en el mur de prolongaci\xc3\xb3 de la fa\xc3\xa7ana de l'esgl\xc3\xa9sia. A l'interior, les capelles d'estructura classicista i front\xc3\xb3 triangular, es distribueixen en nivells situats a diferent al\xc3\xa7ada i separats per escales. La decoraci\xc3\xb3 interior de les capelles ha desaparegut._NEWLINE_Cal anotar per\xc3\xb2 que l'antiga esgl\xc3\xa9sia est\xc3\xa0 sent rehabilitada per l'Ajuntament de Tortosa des de l'any 2011."